АҞӘА, ԥхынгәы 29 - Sputnik. Иҳаҩсыз уахыки-ҽнаки рыла акоронавирустә инфекциа рылоу ирыламу аилкааразы игәаҭаз 134-ҩык рахьтә ааҩык рцәа ишалаз шьақәырӷәӷәан ҳәа аанацҳауеит Аԥсны ауааԥсыра акоронавирус рацәыхьчаразы аоперативтә штаб.
Иара убас адырраҭараҿы иазгәаҭоуп Гәдоуҭатәи араионтә хәышәтәырҭа хадаҿы ишышьҭоу акоронавирус адиагноз ззышьақәыргылоу апациентцәа 11-ҩык, 20-ҩык ачымазцәа аҩны рҽыԥхьакны иҟоуп.
Апандемиа рыларҳәеижьҭеи Аԥсны иахьаҵанакуа акоронавирустә инфекциа зыхьхьоу рхыԥхьаӡара 71-ҩык ыҟоуп, урҭ рахьтә 37-ҩык ргәы бзиахеит, ҩыџьа апациентцәа рыԥсҭазаара иалҵит.
Акоронавирус иазку ажәабжьқәа зегьы шәрыԥхьар ҟалоит абра>>